Source: https://kaposvaritorvenyszek.birosag.hu/hirek/20170717/elismeresek-es-torvenykezesi-szunet-kaposvari-torvenyszeken
Timestamp: 2020-01-17 13:26:35
Document Index: 3511028

Matched Legal Cases: ['Bíróság\n', 'Bíróság\n', 'bíróság\n', 'bíróság\n', 'BÍRÓSÁG\n', 'BÍRÓSÁG\n', 'BÍRÓSÁG\n', 'BÍRÓSÁG\n', 'bíróság ', 'bíróság ']

Elismerések és törvénykezési szünet a Kaposvári Törvényszéken | Kaposvári Törvényszék
Kaposvári Közigazgatási és Munkaügyi Bíróság
Ügyelosztási rend - Kaposvári Törvényszék
ÜGYELOSZTÁSI REND - Kaposvári Közigazgatási és Munkaügyi Bíróság
ÜGYELOSZTÁSI REND - Kaposvári Járásbíróság
ÜGYELOSZTÁSI REND - Barcsi Járásbíróság
ÜGYELOSZTÁSI REND - FONYÓDI JÁRÁSBÍRÓSÁG
ÜGYELOSZTÁSI REND - MARCALI JÁRÁSBÍRÓSÁG
ÜGYELOSZTÁSI REND - NAGYATÁDI JÁRÁSBÍRÓSÁG
ÜGYELOSZTÁSI REND - SIÓFOKI JÁRÁSBÍRÓSÁG
Elismerések és törvénykezési szünet a Kaposvári Törvényszéken
Megjelenés ideje: 2017. július 17., 12:13
Minden év július 15. napja - a bírói függetlenséget deklaráló 1869. évi IV. törvénycikk kihirdetésének évfordulójára emlékezve – a bírák és igazságügyi alkalmazottak ünnepnapja. A Bíróságok Napján kerül sor a bírák és igazságügyi alkalmazottak kiemelkedő igazságszolgáltatási tevékenységének és példamutató életpályájának elismeréseként alapított Juhász Andor-díj átadására.
Az Országos Bírói Tanács idén dr. Vörösné dr. Suri Olga, a Kaposvári Törvényszék bírója, címzetes táblabíró részére a Juhász Andor-díj ezüst, míg Sziváné Tamás Andrea, a Kaposvári Járásbíróság tisztviselője részére a Juhász Andor-díj bronz fokozatát adományozta. Dr. Paál Rita, a Kaposvári Járásbíróság elnökhelyettese címzetes törvényszéki bírói címet kapott.
A Bíróságok Napjával kezdetét veszi a polgári eljárásokra irányadó törvénykezési szünet. A július 15. és augusztus 20. napja közötti időszakban a Kaposvári Törvényszéken a kezelőirodák ügyfélfogadási rendje és a panasznapi ügyintézés változatlan.
2017. július 17. napján